Dunaszekcső község képviselőtestülete

9/1992.

Jegyzőkönyv
Készült: a Dunaszekcső község képviselőtestülete 1992. július 15-én megtartott üléséről.

Jelen vannak:  Dr. Schmidt József,

Draskovits Pál,

Dr. Wilhelm József,

Guzsván Lajosné,

Hetényi Ádámné,

Sándor József,

Dr. Márton Lázár helyi képviselők, továbbá

Hegedűs György, Vincze Lászlóné, Hetényi Ádám, Treutz Frigyesné, Hauk Istvánné, Gubik Gézáné tanácskozási joggal meghívottak. 

Távol maradt: Dr. Pálos Ferenc és Szödényi István helyi képviselő 

Dr. Schmidt József polgármester üdvözli a helyi képviselőket, valamint a tanácskozási joggal meghívottakat.

Megállapítja, hogy az ülés határozatképes, mert 7 fő képviselő jelen van.

Ezután az ülést megnyitja, majd javaslatot tesz a napirendi pontokra, melyet a képviselők egyhangúlag elfogadtak, így az alábbi napirendi pontokat tárgyalták meg:

Napirendi pontok:

1.) Lejárt határidejű határozatok, két ülés között történtek

Előadó: Dr. Schmidt József polgármester

2.) Az 1992. évi költségvetés módosítása

Előadó: Vincze Lászlóné gazd. csop. vez. 

3.) Betonüzem bérleti díjának, vagy eladási árának megállapítása

Előadó: Dr. Schmidt József polgármester

4.) Egyebek

NAPIRENDEK TÁRGYALÁSA

1.) napirendi pont: Lejárt …

Dr. Schmidt József polgármester: Elmondja, hogy lejárt határidejű határozatunk nincs.

Két ülés között történtek: 

· július 1-től magánvállalkozó végzi a révátkelést, Mészáros Imre mohácsi lakos, aki a vállalat dolgozója volt.

· Szúnyogírtás lesz 16-án vagy 17-én, rossz idő esetén 30-án vagy 31-én. Egy fölszállás 120 ezer Ft.

· A községháza villamoshálózatának felújítási terve elkészült. A beruházás költsége: emeleti rész 712 e Ft, a földszint 500 e Ft ÁFA-val együtt.
· Löszfalszakadásra, pinceszakadásra 2 millió Ft-ot javasol erre az évre a tárcaközi bizottság. Ebben az évben terveztetni kell fontossági sorrend felállításával.

Kérdés, hozzászólás nem volt, a képviselőtestület 7 szavazattal 0 ellenében az alábbi határozatot hozta:

44/1992. számú határozat
A képviselőtestület a lejárt határidejű határozatokról szóló nemleges jelentést elfogadja és a két ülés között történtekről szóló tájékoztatót tudomásul veszi.

2.) napirendi pont: Betonüzem bérleti díjának, vagy eladási árának megállapítása

Dr. Schmidt József polgármester: A Betonüzem területe és épületei az önkormányzat tulajdonába kerültek, ezzel kapcsolatban felvetődik, hogy adjuk el, vagy adjuk bérbe az épületet.

Sándor József: Nem kerülünk-e olyan helyzetbe, mint a Rév-nél?

Dr. Schmidt József: Nem, mert ez már végleges döntés, az üzem területe és az épületei is az önkormányzaté.

Tárgyalt a KFT vezetőivel, akik elmondták, hogy évi 140 e Ft-ot fizettek Bólynak, ezt hajlandók nekünk is megfizetni.

Dr. Márton Lázár: Szakértő mondja meg, hogy eladni érdemes-e, és ha igen mennyiért, ugyanez vonatkozik a bérleti díjra is.

Sándor József: Egyetért az előtte szólóval, mert egy német állampolgár is jelezte a bérleti szándékát.

Mindenki véleménye: az eladásról ne beszéljünk.

Dr. Wilhelm József: A bérleti díjnál az amortizáció 2-3%-ából indulnak ki. Szerinte fel kellene értékeltetni az ingatlant. A Bólynak fizetett bérleti díj nagyon alacsony, kb. 1 millió Ft-ot javasol éves szinten.

Több kérdés, hozzászólás nem volt, a képviselőtestület 7 szavazattal 0 ellenében az alábbi határozatot hozta:
45/1992. számú határozat
1.) A képviselőtestület állást foglal amellett, hogy a Betonüzem területe és épületei értékesítésre ne kerüljenek.

2.) A képviselőtestület megbízza a polgármestert, hogy bérleti díj összegére vonatkozóan kezdjen tárgyalásokat az üzem vezetőivel.

A tárgyalásnál a kiindulási alap évi egy millió forint bérleti díj legyen.

Határidő: 1992. július 31.

Felelős: Dr. Schmidt József polgármester

3.) napirendi pont: Egyebek

Hegedűs György körjegyző: Elmondja, hogy a háziorvosi szolgálat finanszírozásával kapcsolatos szerződés jóváhagyása a képviselőtestület hatásköre, továbbá az orvosok úti-átalányának megállapítása, az iskolaorvosi feladatok, az ügyeletek finanszírozása i az önkormányzat feladata.

Dr. Pálos Ferenc körzeti orvosnak úti-átalány címén javasol 1.250 Ft/hó összeget (100 km/hó), míg Dr. Schmidt József körzeti orvosnak 1.500 Ft/hó összeget (120 km/hó). Óvoda illetve iskolaorvosi ellátásra Dr. Pálos Ferenc körzeti orvosnak 1000 Ft/hó összeget javasol, Dr. Schmidt József körzeti orvosnak 2000 Ft/hó összeget.

Kérdés, hozzászólás nem volt, a képviselőtestület 7 szavazattal 0 ellenében az alábbi határozatot hozta:

46/1992. számú határozat
A képviselőtestület Dr. Pálos Ferenc körzeti orvos úti átalányát havi 1250 Ft-ban, Dr. Schmidt József körzeti orvos úti átalányát havi 1500 Ft-ban állapítja meg. Óvodai illetve iskolaorvosi ellátás biztosítására Dr. Pálos Ferenc körzeti orvosnak 1000 Ft/hó, Dr. Schmidt József körzeti orvosnak 2000 Ft/hó összeget állapít meg.

Határidő: 1992. július 1-től

Felelős: Dr. Schmidt József polgármester

Dr. Schmidt József polgármester: A község ivóvíz ellátásának minőségi fejlesztése érdekében 1993-ra is kérjük a céltámogatást 5 millió Ft összegben, melyhez saját erőként 5 millió Ft-ot biztosítunk. 1994-ben ugyanekkora összeggel a beruházás befejeződik. 
Kérdés, hozzászólás nem volt, a képviselőtestület 7 szavazattal 0 ellenében az alábbi határozatot hozta:

47/1992. számú határozat
1.) A képviselőtestület a község ivóvíz ellátása minőségi fejlesztésének érdekében további pénzeszközöket biztosít: az 1993. évben ötmillió forint kiadást tervez a költségvetési rendeletben.

2.) A további ütem megvalósítása érdekében 1994-re is biztosítja az ötmillió forintot, amely a céltámogatással együtt biztosítéka a beruházás befejezésének.

Határidő: 1992. december 31. és

                1993. december 31. a költségvetési rendelet                elkészítésére.

Felelős: Dr. Schmidt József polgármester

Dr. Schmidt József polgármester: Ismerteti Sárközi János vállalkozó szemétszállítási díj emelés iránti kérelmét. A kérelem a jegyzőkönyv melléklete.

A kérelem mellett szól, hogy amikor a szerződést kötötte még az SZTK nem volt magas, a jelenlegi szeméttelep is messzebb van, mint a régi volt.

Dr. Márton Lázár: Szerinte túlságosan lelkiismeretesen végzi a feladatát.

Sándor József: A jelenlegi üzemanyagárak és egyéb költségek nagysága miatt emelést mindenképpen kell adni.

Hegedűs György: A kérelemben levezetett számítások jók, mert utána számolt. A jelenlegi díj valóban alacsony.

Dr. Wilhelm József: Miért nem családon belül oldja meg, úgy költségkímélő lenne.

Dr. Schmidt József: Az évi 52 hetet figyelembe véve 1000 Ft/hét, tehát évi 52 e Ft-os emelést javasol.

Hegedűs György: Ezt az összeges kevésnek tartja.

Hetényi Ádámné: Éves szinten 100 e Ft emelést javasol.

Több hozzászólás nem volt, a képviselőtestület 7 szavazattal 0 ellenében az alábbi határozatot hozta:

48/1992. számú határozat
A képviselőtestület az intézményes szemétszállítás végzésére a szemétszállítást végző vállalkozónak 1992. július 1-től 500 e Ft/év díjat biztosít. 
A szerződés módosításáról gondoskodni kell.

Határidő: azonnal

Felelős: Hegedűs György körjegyző

Dr. Schmidt József polgármester: Ismerteti a „János-hegyen” lévő szőlőgazdák kérelmét, mely szerint szeretnék a villanyhálózatot kiépíteni. A DÉDÁSZ 15 bekötésre ad engedélyt, a beruházás 280 e Ft-ba kerülne, ehhez az összeghez hiányzik még 80 e Ft. Ezt kérik, hogy az önkormányzat előlegezze meg, rendelje meg a beruházást és az ÁFA-t vállalja át.
Hegedűs György: Ha ezt a kérelmet támogatjuk, a téglagyári üdülőtulajdonosok megvádolhatnak, mert ők önerőből oldották meg a villanyhálózat kiépítését.

Több kérdés, hozzászólás nem volt, a képviselőtestület 2 szavazattal 3 ellenében, 2 tartózkodás mellett az alábbi határozatot hozta:

49/1992. számú határozat
A képviselőtestület a dunaszekcsői „János-hegy” villanyhálózatának kiépítéséhez nem járul hozzá pénzügyileg. Amennyiben az érdekeltek a beruházást mégis megvalósítják a Hivatal a megrendelést küldje meg a DÉDÁSZ Mohácsi Üzemigazgatóságának. 

Határidő: értelem szerint

Felelős: Dr. Schmidt József polgármester

Dr. Schmidt József polgármester: Ismerteti Bayer László Dunaszekcső, Malom köz 12. szám alatti lakos kérelmét. A kérelem mellékelve.
Ismerteti Nagy István Dunaszekcső, Rákóczi u. 56. sz. alatti lakos elemi kár miatt benyújtott kérelmét.

Kérdés, hozzászólás nem volt, a képviselőtestület 7 szavazattal 0 ellenében az alábbi határozatot hozta:

50/1992. számú határozat
1.) A képviselőtestület Bayer László Dunaszekcső, Malom köz 12. szám alatti lakos kérelmét elutasítja.

2.) A képviselőtestület Nagy István Dunaszekcső, Rákóczi u. 56. szám alatti lakos részére az elemi kára helyreállításához 4 e Ft értékben anyagot biztosít.

Hegedűs György: Ismerteti Hering László és felesége Dunaszekcső Thököly u. 1. szám alatti lakosok vissza nem térítendő támogatás iránti kérelmét. Szeretnék megvásárolni Dunaszekcső, Rákóczi u. 65. szám alatti lakóházat. 

Kérdés, hozzászólás nem volt, a képviselőtestület 7 szavazattal 0 ellenében az alábbi határozatot hozta:

51/1992. számú határozat
A képviselőtestület a 7/1991. számú önkormányzati rendelet 2. szakasza alapján Hering László és felesége Dunaszekcső, Thököly u. 1. szám alatti lakosok részére egyszázezer forint vissza nem térítendő támogatást nyújt a Dunaszekcső, Rákóczi u. 65. szám alatti lakóház megvásárlásához. 

A támogatás kiutalásáról a hivatal gondoskodjon.

Határidő: az adásvételi szerződés bemutatását követően azonnal

Felelős: Hegedűs György körjegyző

4.) napirendi pont: Az 1992. évi költségvetés módosítása (írásban mellékelve)

Dr. Schmidt József polgármester: A maradványt növelni fogja a szennyvízért kapott összeg + ÁFA visszatérítés + betonüzem által fizetett bérleti díj.

A Körjegyzőség megszűnése miatt létszámcsökkentés várható, a hivatal az emeleti részen elfér. Takarékoskodni lehet a fűtéssel, világítással.

A földszint egyelőre érintetlen maradna.

Guzsván Lajosné: Személyes tapasztalata, hogy a villanyhálózat felújításra szorul, mert tűzveszélyes.

Hetényi Ádám: Az iskolán átvezető járdát meg kellene javítani, mert balesetveszélyes. Az iskola épületének Északi sarkát javíttassuk meg, mert régóta nincs vakolat. Akadály, hogy nincs hozzá való állvány. Az ABC előtt a járdát meg kellene emelni, az ajtónál a legalacsonyabb. 
Dr. Schmidt József polgármester: A községben talán lesz vállalkozó, aki megélhet a szekcsői munkából (támfalak építése is)… A járda szerepel a tervek között, de az esőzéssel sok nem tervezett feladat jött közbe.

Az ABC előtti járdára pénzünk lenne, csak a kapacitás korlátozott.

A „piactér” 666 e Ft + ÁFA = 832 e Ft-ba kerül.

A Zrínyi utca javítását a Közúti Igazgatóság vállalta, a különbséget (alap+bitumen) Sárközi Jánosnak kifizetjük.

Guzsván Lajosné: Nem Sárközi János védelmében mondja, de Pécsett is felszakította a víz az aszfaltot.

Több hozzászólás nem volt, a képviselőtestület 7 szavazattal 0 ellenében az alábbi rendeletet alkotta:

A Dunaszekcső Községi Önkormányzat Képviselőtestületének

5/1992./08.15/ számú rendelete

a költségvetésről szóló 1/1992./03.27/ számú rendelet módosításáról

(a rendelet a Jegyzőkönyv melléklete)

Több tárgy nem volt, a polgármester megköszönte a megjelenést és az ülést 18 órakor bezárta.

Kmft.


Dr. Schmidt József
Hegedűs György


polgármester
körjegyző

Dunaszekcső község polgármesterétől

9/1992.

Meghívó

Dunaszekcső község önkormányzati képviselőtestülete 1992. július 15-én (szerda) délután 16 órai kezdettel ülést tart, melyre meghívom.

Az ülés helye: a községháza tanácskozó terme

Napirendi pontok:

1.) Lejárt határidejű határozatok, két ülés között történtek

Előadó: Dr. Schmidt József polgármester

2.) Az 1992. évi költségvetés módosítása

Előadó: Vincze Lászlóné gazd. csop. vez. 

3.) Betonüzem bérleti díjának, vagy eladási árának megállapítása

Előadó: Dr. Schmidt József polgármester

4.) Egyebek

Dunaszekcső, 1992. július 3.



Dr. Schmidt József



polgármester 

27/92.

22 pl.

Tisztelt Képviselőtestület!

Fábik József vállalkozóval 1992. május 1-vel kötött szerződés megszűnt, a központi konyha ismét az önkormányzat kezelésébe került, működését a továbbiakban biztosítani szükséges.

Így elkerülhetetlen a költségvetés módosítása.

Összességében az 1992. évi pénzügyi tervet módosítani nem szükséges, csak belső átcsoportosításokat kell végrehajtani.

Ezek a következők:

· Bérleti díjbevételünk 600.000 Ft-tal lesz kevesebb, ezt ellensúlyozza, hogy a működési bevétel legalább ilyen arányban viszont növekedni fog a térítési díjak belépése miatt.

A munkahelyi vendéglátás bevételén 600 e Ft előirányzat előírása szükséges. Az Ingatlankezelés, forgalmazás, közvetítés, becslés szakfeladatain pedig ilyen nagyságú törlést kell végrehajtani.

- a vállalkozónak tervezett és kifizetett támogatás (normakiegészítés, 160%-ra történő kiegészítés) különbözetével az intézmények kiadási előirányzatát is csökkenteni kell az alábbiak szerint:


- óvodánál

297 e Ft

- iskolánál

122 e Ft


- napközinél

189 e Ft


- idősek klubja
470 e Ft


Összesen:     1.078 e Ft

- Ugyanakkor a konyha működésére is biztosítani kell pénzeszközöket. A központi konyha költségigénye, beleértve az élelmezési költségeket is: 2.687 e Ft.

Részben fedezetet nyújt az előbbi kiadási megtakarítás, de a különbözetet az előző évi pénzmaradványból és a tartalékból kell biztosítani: 1.609 e Ft-ot.

- A bári tagiskola félévi leválása miatt szükségessé vált az iskolai költségvetés módosítása is.

Az iskola költségvetésén belül a béralapot

486 e Ft-tal

A társadalombiztosítási járulékos


214 e Ft-tal

A szolgáltatási kiadásokat



  22 e Ft-tal

Az anyagjellegű kiadásokat



  26 e Ft-tal

A készletbeszerzést 




  55 e Ft-tal

Az ÁFA előirányzatot



    3 e Ft-tal





Összesen. 

806 e Ft-tal

kell csökkenteni, de ezt az összeget módosítja, hogy Bari József nyugdíjazása miatt 3 havi nyugdíj-kiegészítését az önkormányzat magára vállalja:








806 e Ft







      -
  30 e Ft








776 e Ft-tal

kell csökkenteni az iskola költségvetését.

Az általános tartalékunk tartalmazza az előző évi pénzmaradványt, valamint a tartalékot.

A módosított pénzmaradvány: 
4.352 e Ft (4.173 e Ft záróe. + 179 e Ft függő kiadás)

Az általános tartalék: 


1.355 e Ft
 


Összesen: 
5.707 e Ft

       - 
   179 e Ft függő kiadás

5.528 e Ft szabadon felhasználható pénzösszeg

Javaslat a pénzmaradvány (4.173 e Ft) felhasználására:

- iskolai juniális támogatása 
5.000 Ft

- borverseny támogatására
3.000 Ft

- központi konyha gázbevezetésére
100.000 Ft

- központi konyha költségvetéséhez
1.609.000 Ft

- polgármesteri hivatal villanyhálózat

felújítás terv + emeleti rész

költségei 44 e Ft+ 720.000
764.000 Ft

- III. sz. kút energiaellátása
425.000 Ft

- Vízellátást javító program
II. ütem tervköltsége
481.000 Ft

Összesen: 
3.387.000 Ft

  4.173.000,-

- 3.387.000,- 

     786.000,- Ft

Javasoljuk, hogy: 786.000 Ft pénzmaradvány felosztására a III. negyedévben kerüljön sor.

Dunaszekcső, 1992. július 15.


Vincze Lászlóné 


gazd. csop. vez. 

A Dunaszekcső Községi Önkormányzat Képviselőtestületének

5/1992./08.15./ számú önkormányzati rendelete

a költségvetésről szóló 1/1992./03.27./ számú rendelet módosításához

 A képviselőtestület az 1990. évi CIV. törvény 36. szakasz /4/ bekezdésében kapott felhatalmazás alapján, az 1991. évi XCI. törvény 50. szakasz /5/ bekezdésének figyelembe vételével a következőket rendeli:

1. szakasz

A rendelet 1. szakasz /2/ és /3/ bekezdése helyébe a rendelet melléklete lép.

Záró rendelkezések

2. szakasz

Ez az önkormányzati rendelet kihirdetése napján lép hatályba, de rendelkezéseit 1992. július 1-től kell alkalmazni.

Dunaszekcső, 1992. július 15.


Dr. Schmidt József
Hegedűs György


polgármester
körjegyző

Ez az önkormányzati rendelet Dunaszekcső községben kihirdetésre került.

Dunaszekcső, 1992. augusztus 15.



Hegedűs György



körjegyző 

Melléklet
Az 5/1992./08.15./ számú önkormányzati rendelethez

I. Munkahelyi vendéglátás szakfeladaton

KIADÁS

Eredeti előirányzat

-

Módosítás 

 + 
2687

Módosított előirányzat
2687 e Ft


         (1078 + pénzm. 1609 e)

BEVÉTEL

Eredeti előirányzat

-

Módosítás 

 + 
600 e Ft

Módosított előirányzat
600 e Ft

Ingatlankezelés, forgalmazás, közvetítés, becslés szakfeladaton

BEVÉTEL
Eredeti előirányzat

1.671.000

Módosítás 

törlés


       - 
   600.000

Módosított előirányzat
1.071.000 Ft

II. Óvodai nevelés, iskolai előkészítés szakfeladat
1. Vállalkozások folyó támogatásánál

Előirányzat
334.000 Ft

Törlés
- 297.000 Ft

Módosított előirányzat
37.000 Ft

2. Iskoláskorúak ált. iskolai oktatása szakfeladat

Vállalkozások folyó támogatásánál

Előirányzat
135.000 Ft

Törlés
- 122.000 Ft

Módosított előirányzat
13.000 Ft

3. Ált. iskola napközi otthoni ellátás szakfeladat

Vállalkozások folyó támogatásánál

Előirányzat
360.000 Ft

Törlés
- 189.000 Ft

Módosított előirányzat
171.000 Ft

4. Nappali szociális ellátás szakfeladat

Vállalkozások folyó támogatásánál

Előirányzat
562.000 Ft

Törlés
- 470.000 Ft

Módosított előirányzat
92.000 Ft

Összes törlés: 
297 e Ft


122 e Ft


189 e Ft


470 e Ft


1078 e Ft

III. Iskoláskorúak ált. isk. oktatása

Eredeti előirányzat
12.438.000 Ft

Módosítás törlés
- 776.000 Ft

Módosított előriányzat
11.662.000 Ft

Fentiekből a szakfeladaton belül:

Béralap
- 486

Különféle kiadások és befizetések
- 187

Szolgáltatások
-   22

Bérjellegű kiadások
-   26

Készlet beszerzése
-   55

IV. Általános tartalékon  (előző évi pénzmaradvány tartalék 4173





   1355





   5528)

Eredeti előirányzat
5528 e Ft

Módosítás átcsoportosítás

pénzmaradványból 
- 3387 e Ft

Módosított előirányzat
 2141 e Ft
(1355e + 786 e Ft)

Pénzmaradvány átcsoportosítása miatt előírás: 3387 e Ft

Önkormányzatok ig. tevékenysége szakfeladaton

a/ Készletbeszerzés 

eredeti előírás
206.000,-

módosítás előírás 
+ 8. 000 ,-


214.000,- 

b/ Nagy értékű tárgyi eszközök felújítása
eredeti előirányzat
150.000,-

módosítás előírás
+ 764.000,-

Módosított előírás
914.000,- 

Munkahelyi vendéglátás szakfeladaton

Nagy értékű tárgyi eszközök felújítása

Eredeti előírás
-

Módosított előírás
+ 100.000,-

Módosított előírás
100.000,- 

Munkahelyi vendéglátás

1600 e Ft

Az I. pont tartalmazza már az átcsoportosítást

Város- és községgazd. szolgáltatás szakfeladat

Tárgyi eszközök, föld- és immateriális javak felhalmozása

Eredeti előirányzat
2.000.000,-

Módosítás
+ 906.000,- 

Módosított elői.
2.906.000,-

Dunaszekcső Község Képviselőtestülete

Kérelem

Alulírott Sárközi János Dunaszekcső, Szabadság tér 7. szám alatti lakos – vállalkozó – azzal a kéréssel fordulok a T. Testülethez, hogy az 1992. évre megállapított szemétszállítási díjat – amely a II. n. évtől 400 e Ft/év volt – megemelni szíveskedjenek 182 e Ft-tal éves szinten.

Kérésemet azzal indokolom, hogy az SZTK-t felemelték havi 4.320 Ft-ra, továbbá az üzemanyag ára is emelkedett, valamint a gép amortizáció, a munkások napszámbére is engem terhel.

Köztudott dolog, hogy Dunaszekcsőn mennyi szemét van, az összes kirakott szemetet elszállítom, ha a szemétszállítási napba – szerda – nem fér bele, a következő napon szállítom a továbbiakban is. 

További indokom még, hogy az új szeméttelep messzebb van, mint a régi volt. 

Az alábbiakban részletezem az egy napra eső kiadásaimat: I. félévre:
- üzemanyag: 
2.730 Ft

- munkások napszámbére:
2.400 Ft

-amortizáció:
2.000 Ft

- SZTK:
1.080 Ft

Összesen:
8.210 Ft
Összes kiadás az I. félévre: 217.565 Ft

II. félévre

- üzemanyag: 
2.730 Ft

- munkások napszámbére:
2.400 Ft

-amortizáció:
2.000 Ft

- SZTK:
   648 Ft

Összesen:
7.778 Ft/nap
Összes kiadás az II. félévre: 206.117 Ft

A fentiekből látható, hogy az évi 400 e Ft szemétszállítási díjból nem tudok kijönni, ezért kérem a Testületet, hogy kérelmemet pozitívan elbírálni szíveskedjenek.

Dunaszekcső, 1992. július 13.



Sárközi János



vállalkozó
Dr. Schmidt József Polgármester Úr!

Alulírott Bayer László Dunaszekcső, Malomköz 12.szám alatti lakos azzal a kéréssel fordulok a T. Címhez, hogy a lakásom javításához szíveskedjenek a Polgármesteri Hivatal segítségét adni.

Házunk dűlőfélben van. A tető beázik, a falak omladoznak. Semmilyen jövedelmem nincs, és a betegségem miatt alkalmi munkát sem tudok vállalni.

Kérem a Tisztelt Polgármester Úr segítségét.


Tisztelettel:


Bayer László

Dunaszekcső, 1992. július 9.

